24.2.2001 Euroopan yhteisöjen virallinen lehti L 55/65 KOMISSION PÄÄTÖS, tehty 21 päivänä helmikuuta 2001, direktiivin 1999/5/EY 3 artiklan 3 kohdan e alakohdan soveltamisesta lumivyörylähettimiin/-vas- taanottimiin (tiedoksiannettu numerolla K(2001) 194) (ETA:n kannalta merkityksellinen teksti) (2001/148/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon radio- ja telepäätelaitteista ja niiden vaatimus- tenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (') ja erityisesti sen 3 artiklan 3 kohdan e alakohdan, ottaa huomioon Euroopan parlamentin päätöslauselman Alppien lumivyöryonnettomuuksista (?), ottaa huomioon komission ehdotuksen, sekä katsoo seuraavaa: (1) — Lumivyörylähettimistä/-vastaanottimista on apua lumi- vyöryn seurauksena lumeen hautautuneiden ihmisten tuloksellisessa pelastustyössä. (2) — Pelastustoimet vaikeutuisivat pahoin, ellei kyseisiä lumi- vyörylähettimiä/-vastaanottimia pystytä paikantamaan teknisen yhteentoimivuuden puutteen vuoksi. (3) — ETS 300718 -standardin mukaisesti lumivyörylähet- timiä/-vastaanottimia on asennettuna huomattava määrä. Standardi takaa laitteiden yhteentoimivuuden sekä niiden toiminnan ankarissa olosuhteissa, mutta siihen sisältyy vaatimuksia, jotka eivät ole direktiivin 1999/5/EY mukaisia, ja näin ollen sitä olisi tarkasteltava uudelleen. (4) — On epäilyksiä siitä, huolehtisivatko markkinat lumivyö- rylähettimien/-vastaanottimien yhteentoimivuudesta, ellei yhteisö antaisi määräyksiä, jotka takaavat mahdolli- suuden hätäpalvelujen käyttöön. (5) — Tässä päätöksessä säädetyt toimenpiteet ovat vaatimus- tenmukaisuuden arviointi- ja markkinoiden valvantako- mitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan laitteisiin, jotka toimivat 457 kHz:n taajuudella ja jotka on tarkoitettu paikantamaan lumivyöryn seurauksena lumen alle hautautuneita ihmisiä. Jäljempänä niitä nimitetään lumivyörylähettimiksi/-vastaanottimiksi. 2 artikla 1. — Fdellä 1 artiklassa tarkoitetut lumivyörylähettimet]/-vas- taanottimet on suunniteltava sellaisiksi, että ne ovat yhteentoi- mivia sekä uusien lumivyörylähettimien/-vastaanottimien että jo asennettujen, ETS 300718 -standardiin perustuvien kansallisten hyväksymissääntöjen mukaisesti hyväksyttyjen lumivyörylähetti- mien/-vastaanottimien kanssa. 2. — Lumivyörylähettimet/-vastaanottimet on =suunniteltava sellaisiksi, että ne toimivat luotettavasti sen jälkeen, kun niihin on vaikuttanut lumivyöry, ja pysyvät edelleen toiminnassa oltuaan lumivyöryn seurauksena lumen peittämänä pitkänkin aikaa. 3 artikla Tämän päätöksen 2 artiklan säännöksiä sovelletaan siitä päivästä, jona päätös julkaistaan Euroopan yhteisöjen virallisessa lehdessä. 4 artikla Tämä päätös on osoitettu kaikille jäsenvaltioille. Tehty Brysselissä 21 päivänä helmikuuta 2001. Komission puolesta Erkki LIIKANEN Komission jäsen () EYVL L 91, 7.4.1999, s. 10. () EYVL C 175, 21.6.1999, s. 259.